ai4bharat/Pralekha huggingface dataset:
অর্থমন্ত্রক
আর্থিক সমীক্ষায় জনস্বাস্থ্য ক্ষেত্রে ব্যয় ১ শতাংশ থেকে বাড়িয়ে ২.৫-৩% করার প্রস্তাব দেওয়া হয়েছে
নয়াদিল্লী, ২৯ জানুয়ারি, ২০২১
২০২০-২১ অর্থবর্ষের আর্থিক সমীক্ষায় ২০১৭র জাতীয় স্বাস্থ্যনীতি অনুযায়ী জনস্বাস্থ্য ক্ষেত্রে ব্যয় ১ শতাংশ থেকে বাড়িয়ে ২.৫-৩% করার প্রস্তাব দেওয়া হয়েছে। এখানে দেখানো হয়েছে যে এই পদক্ষেপ গ্রহণ করা হলে সামগ্রিকভাবে স্বাস্থ্য সেবায় ব্যয়ের ক্ষেত্রে ‘আউট অফ পকেট এক্সপেন্ডিচার’  ৬৫ শতাংশ থেকে কমে ৩৫ শতাংশ হবে। কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন আজ সংসদে ২০২০-২১এর আর্থিক সমীক্ষা পেশ করেছেন।
এই আর্থিক সমীক্ষায় দেখানো হয়েছে যে একটি দেশের স্বাস্থ্য ব্যবস্থা নির্ভর করে সেই দেশের মানুষ কতটা পরিমাণে, সাশ্রয়ী মূল্যে এবং দায়িত্বপূর্ণভাবে স্বাস্থ্য ব্যবস্থাপনা গ্রহণ করতে পারে। জনস্বাস্থ্য ক্ষেত্রে ব্যয় বৃদ্ধি পেলে মোট স্বাস্থ্য ব্যয়ের অঙ্গ হিসেবে ওওপিই হ্রাস পায়। এই সমীক্ষায় আরও বলা হয়েছে ওওপিই ব্যয় বহুল স্বাস্থ্য খরচ বহন করতে না পারা দারিদ্র সীমার নিচে বসবাসকারী প্রান্তিক মানুষের সমস্যা বাড়িয়ে দেয়। একটি দেশের মানুষের জীবন ক্ষেত্রে ব্যয়ের সঙ্গে মাথাপিছু জনস্বাস্থ্য ব্যয় ইতিবাচকভাবে জড়িয়ে। তাৎপর্যপূর্ণভাবে এই সমীক্ষায় উল্লেখ করা হয়েছে যে অর্থনৈতিক প্রেক্ষাপটে বিশ্বের মধ্যে ভারত ওওপিই সবচেয়ে বেশি। তবে এটি উল্লেখযোগ্য যে প্রধানমন্ত্রী জন আরোগ্য যোজনা  দেশে বহু সংখ্যক মানুষের আর্থিক সাশ্রয়ের ক্ষেত্রে এক দিশা দেখিয়েছে।
এই সমীক্ষায় উল্লেখ করা হয়েছে যে সম্প্রতি কোভিড-১৯ মহামারী স্বাস্থ্যসেবা ক্ষেত্রের গুরুত্ব এবং অর্থনীতির মূল ধারার সঙ্গে এর আন্তঃসংযোগের গুরুত্বকে বুঝিয়েছে। বর্তমান মহামারী পরিস্থিতি শিক্ষা দিয়েছে স্বাস্থ্য সেবা ক্ষেত্রের সংকট কিভাবে অর্থনৈতিক ও সামাজিক সংকটে রূপান্তর হতে পারে। তাই এটি সতর্ক করে দিয়েছে যে স্বাস্থ্য সেবা নীতি কখনই ‘সাম্প্রদায়িক পক্ষপাতদুষ্ট’ হওয়া উচিত নয়। এই মহামারীর মোকাবিলা করে ভারতের স্বাস্থ্য পরিকাঠামোর উন্নতি সাধনে পরামর্শ দেওয়া হয়েছে সমীক্ষায়। এছাড়াও ভারতের স্বাস্থ্য সেবা নীতিতে অবশ্যই দীর্ঘমেয়াদী স্বাস্থ্য সেবা পরিকল্পনাগুলির উপর জোর দেওয়া হয়েছে।
এই সমীক্ষায় স্বাস্থ্য ব্যবস্থাপনা উন্নতি সাধনের ওপর বিশেষ জোর দেওয়া হয়েছে। জাতীয় স্বাস্থ্য মিশন দরিদ্র মহিলাদের সন্তান জন্মানোর আগে এবং পরে চিকিৎসা ক্ষেত্রে ব্যয় হ্রাসে গুরুত্বপূর্ণ ভূমিকা নিয়েছে। এই আর্থিক সমীক্ষায় জাতীয় স্বাস্থ্য মিশনকে আয়ুষ্মান ভারত যোজনার সঙ্গে যুক্ত করার পরামর্শ দেওয়া হয়েছে।
আর্থিক সমীক্ষায় স্বাস্থ্য সেবা ক্ষেত্রে সামঞ্জস্যহীন তথ্যের প্রচারের বিষয়টিকে খতিয়ে দেখা হয়েছে। অস্ট্রেলিয়া, ব্রিটেন, ফিনল্যান্ড, জার্মানী, নেদারল্যান্ড এবং আমেরিকার মতো দেশগুলির স্বাস্থ্য সেবা ক্ষেত্রে শ্রেষ্ঠত্বের বিষয়গুলি যাতে এদেশে কার্যকর করা যায় তার ওপর বিশেষ জোর দেওয়া হয়েছে। বিশ্বজুড়ে কোভিড-১৯ মহামারী পরিস্থিতি থেকে শিক্ষা নিয়ে দেশে স্বাস্থ্য পরিষেবায় নানান সমস্যা মোকাবিলা করে টেলি-মেডিসিন ব্যবস্থাপনা গ্রহণের বিষয়টিকে এই আর্থিক সমীক্ষায় তুলে ধরা হয়েছে। ডিজিটাইজেশন এবং কৃত্রিম বুদ্ধিমত্তার সাহায্যে ই-সঞ্জীবনীর মতো প্রযুক্তি নির্ভর প্ল্যাটফর্ম স্বাস্থ্য পরিষেবা ক্ষেত্রে যে উন্নতি সাধন করেছে তাও এখানে তুলে ধরা হয়েছে। ডিজিটাল স্বাস্থ্য মিশনের পরিপূরক হিসেবে কেন্দ্র ও রাজ্যসরকারকে মিশন মোড পর্যায়ে টেলি মেডিসিন ক্ষেত্রে বিনিয়োগের বিষয়ে পরামর্শ দেওয়া হয়েছে, যাতে বহু সংখ্যক মানুষ এর পরিষেবা গ্রহণ করতে পারেন।
পরিবেশওঅরণ্যমন্ত্রক
দিল্লীতে স্থানীয় কারণে ৯৫ শতাংশ এবং ফসলের অবশিষ্টাংশ পোড়ানোর ফলে ৪ শতাংশ বায়ু দূষণ হয়ে থাকে : শ্রী প্রকাশ জাভড়েকর
নয়াদিল্লী, ১৫ অক্টোবর, ২০২০
বায়ুর গুণগত মান সুনিশ্চিত করার জন্য কেন্দ্রীয় দূষণ নিয়ন্ত্রণ বোর্ডের ৫০টি দল আজ থেকে দিল্লী- জাতীয় রাজধানী অঞ্চলের বিভিন্ন শহরে পরিদর্শনের কাজ শুরু করেছে।
নতুন দিল্লীতে এদিন এই দলের নোডাল আধিকারিকদের উদ্দেশ্যে কেন্দ্রীয় পরিবেশ মন্ত্রী শ্রী প্রকাশ জাভড়েকর বলেন, বর্তমান কোভিড পরিস্থিতিতে এই দলের সদস্যরা করোনা যোদ্ধাদের চেয়ে কোন অংশে কম কাজ করছেন না। কারণ তারা তৃণমূল স্তরে পৌঁছে গিয়ে পরিদর্শন করবেন এবং তার প্রতিক্রিয়া জানাবেন। বায়ুদূষণ রোধে তাদের এই কার্যক্রম বিশেষভাবে সাহায্য করবে বলেও তিনি জানান।
শ্রী জাভড়েকর বলেন, শহরে প্রায় ৯৫ শতাংশ বায়ু দূষণ ধুলো, নির্মাণকাজ এবং জৈববস্তু জ্বালানোর মতো স্থানীয় কারণে ঘটে থাকে। তিনি বলেন, ফসলের অবশিষ্টাংশ পোড়ানোর ফলে ৪ শতাংশ বায়ুদূষণ ঘটে।
বায়ু দূষণের প্রধান উৎস হল যথাযথ নিয়ন্ত্রণ ব্যতিত বড় বড় নির্মাণকাজ, রাস্তার পাশে আবর্জনা ও নির্মাণের বর্জ্য ফেলা, উন্মুক্ত স্থানে আবর্জনা পোড়ানো ইত্যাদি।
এই দলগুলি দিল্লী এবং জাতীয় রাজধানী অঞ্চলের সংলগ্ন শহর উত্তরপ্রদেশের নয়ডা, গাজিয়াবাদ, মিরাট, হরিয়ানা, গুরুগ্রাম, ফরিদাবাদ, বল্লভগড়, ঝাঁঝড়, পানিপত, সোনপত, রাজস্থানের বিওয়াদি, আলোয়ার, ভরতপুর ইত্যাদি স্থানে পরিদর্শন চালান। যেসব অঞ্চলগুলি হটস্পট হিসেবে চিহ্নিত সেখানে বিশেষ নজরদারি চালানো হবে। দূষণমূলক কার্যকলাপ সম্পর্কে দ্রুত পদক্ষেপ গ্রহণের জন্য একটি স্বয়ংক্রিয় ব্যবস্থাপনার মাধ্যমে সংশ্লিষ্ট সংস্থার কাছে তথ্য প্রেরণ করা হবে। এই তথ্য রাজ্য সরকারের সঙ্গেও ভাগ করে নেওয়া হবে।
কেন্দ্রীয় দূষণ নিয়ন্ত্রণ পর্ষদের প্রধান কার্যালয়ে একটি কেন্দ্রীয় কন্ট্রোল রুম খোলা থাকবে। সেখানে প্রতি ঘন্টায় ঘন্টায় বাতাসে ধূলীকণার মাত্রা লক্ষ্য রাখা হবে।
শীতের সময় দিল্লী এবং জাতীয় রাজধানী অঞ্চলে বায়ুদূষণ বড় উদ্বেগের বিষয়। এই দূষণ রোধে বিগত ৫ বছরে বিভিন্ন প্রয়াস চালানো হয়েছে। এতে ধীরে ধীরে সাফল্য লক্ষ্য করা গেছ। তবে এখনও অনেক পদক্ষেপ গ্রহণ করা প্রয়োজন রয়েছে।
CG/SS/NS
(Visitor Counter : 251
নির্বাচনকমিশন
মাদ্রাজ হাইকোর্ট অনুপস্থিত ভোটদাতাদের জন্য নির্বাচন কমিশনের পোস্টাল ব্যালটের সুবিধা বহাল রেখেছে
নয়াদিল্লি, ১৮ মার্চ, ২০২১
১৯৫১’র জনপ্রতিনিধিত্ব আইনের ৬০সি ধারার বিরুদ্ধে চ্যালেঞ্জ জানিয়ে জমা পড়া একটি পিটিশন  মাদ্রাজ হাইকোর্ট খারিজ করে দিয়েছে। আইনের ঐ ধারায় ৮০ বছরের বেশি বয়সী প্রবীণ নাগরিক, ভিন্নভাবে সক্ষম ব্যক্তি, কোভিড-১৯ আক্রান্ত অথবা সন্দেহজনক ব্যক্তি এবং অত্যাবশ্যকীয় পরিষেবার সঙ্গে যুক্ত ব্যক্তি সহ অনুপস্থিত ভোটারদের জন্য পোস্টাল ব্যালটের মাধ্যমে ভোটাধিকার প্রয়োগের সংস্থান রয়েছে।
মাদ্রাজ হাইকোর্টের প্রধান বিচারপতির নেতৃত্বাধীন বেঞ্চ তাদের রায়ে জানিয়েছে, এটা সকলকেই স্বীকার করতে হবে যে, নির্বাচন কমিশন সামগ্রিক পরিস্থিতির কথা ভেবে কাজ করে। এমনকি, গণতন্ত্রের উৎসবে সকলকে সামিল করতে কমিশন তাঁদেরই পোস্টাল ব্যালটের মাধ্যমে ভোটাধিকার প্রয়োগের সুবিধা দেয়, যাঁরা ভোটগ্রহণ কেন্দ্রে এসে ভোটাধিকার প্রয়োগ করতে পারেন না। বিচক্ষণ ব্যক্তিরা ব্যালট পেপারের মাধ্যমে ভোটাধিকার প্রয়োগের গোপনীয়তা আগেও বহুবার দেখেছেন এবং সুষ্ঠু নির্বাচনের আয়োজন করা কমিশনের কর্তব্য। একজন ব্যক্তি শিষ্টাচার বজায় রেখে একথা বলতেই পারেন যে, ব্যালট পেপারের গোপনীয়তার সঙ্গে কোনও রকম আপোষ না করেই যদি সমগ্র নির্বাচন প্রক্রিয়া সুষ্ঠুভাবে আয়োজন করা যায়, তা হলে তা হয়ে ওঠে নির্বাচন আয়োজনের সঙ্গে যুক্ত সংস্থার পক্ষে এক গৌরবের মুহূর্ত।
পোস্টাল ব্যালটের মাধ্যমে ভোটাধিকার প্রয়োগের ক্ষেত্রে ১৯৬১’র আইন অনুযায়ী ব্যক্তি-বিশেষের শ্রেণী বিভাজনের ক্ষেত্রে আদালত কোনও রকম স্বেচ্ছাচারিতা খুঁজে পায়নি। এই সুবিধা তাঁদেরই দেওয়া হয়, যাঁরা সশরীরে ভোটগ্রহণ কেন্দ্রে উপস্থিত হতে পারেন না। তাই, গণতান্ত্রিক প্রক্রিয়ায় সকলকে সামিল করার মধ্যে কোনও দ্বিচারিতা নেই, বরং বিশেষ ক্ষেত্রে ব্যক্তি-বিশেষের শ্রেণী বিভাজনের মাধ্যমে ব্যালট পেপারে ভোটাধিকারের সুবিধা গণতন্ত্রের উৎসবে সকলকে সামিল করারই অঙ্গ।
মহামান্য আদালত এটা উপলব্ধি করেছে যে, নির্বাচনে সুযোগ-সুবিধা প্রদানের ক্ষেত্রে নীতি-নির্দেশিকা জারি করাও কমিশনের এক্তিয়ারভুক্ত। এমনকি, মহামান্য সুপ্রিম কোর্টও নির্বাচন কমিশনকে সেই সমস্ত জায়গায় বা ক্ষেত্রে নির্বাচন আয়োজনের ব্যাপারে নির্দেশনামা জারি করার অধিকার দিয়েছে, যেখানে সংসদীয় আইন বা বিধি কার্যকর নয়। এই প্রেক্ষিতে মহামান্য মাদ্রাজ হাইকোর্টের প্রধান বিচারপতির নেতৃত্বে গঠিত বেঞ্চ তাদের রায়ে বলেছে, নির্বাচন আয়োজনের ক্ষেত্রে যে কোনও ধরনের নির্দেশিকা জারি করার অধিকার কমিশনের রয়েছে।
উল্লেখ করা যেতে পারে, ২০১৯ সালে ঝাড়খন্ড নির্বাচনের সময় থেকে বিশেষ শ্রেণীর মানুষের জন্য ভোটাধিকার প্রয়োগের ক্ষেত্রে বিকল্প ব্যবস্থা হিসাবে কমিশন পোস্টাল ব্যালটের সুবিধা চালু করে। বিহার বিধানসভা নির্বাচনেও গত বছর বিশেষ সুবিধাপ্রাপ্ত ৫২ হাজারেরও বেশি ভোটদাতা পোস্টাল ব্যালটের মাধ্যমে তাঁদের ভোটাধিকার প্রয়োগ করেন। কমিশন ‘কোনও ভোটদাতাই যেন বাদ না যান’ – এই মন্ত্রকে সামনে রেখে চলতি নির্বাচন ও উপ-নির্বাচনগুলির ক্ষেত্রেও ভোটাধিকার প্রয়োগের বিকল্প ব্যবস্থা হিসাবে পোস্টাল ব্যালটের সুবিধা কার্যকর করার ক্ষেত্রে ইতিমধ্যেই নীতি-নির্দেশিকা জারি করেছে। কমিশনের পক্ষ থেকে সুস্পষ্টভাবে জানানো হয়েছে, পোস্টাল ব্যালটে ভোটাধিকার প্রয়োগের সুবিধা তাঁরাই পাবেন, যাঁদের বয়স ৮০ বছরের বেশি অথবা ভিন্নভাবে সক্ষম ব্যক্তি অথবা ভোটগ্রহণ কেন্দ্রে পৌঁছনোর ক্ষেত্রে বিভিন্ন শারীরিক সমস্যা রয়েছে।
প্রতিরক্ষামন্ত্রক
‘এআরটিআরএসি –র গার্ডের পরিবর্তন
নতুন দিল্লি, ৪ মে, ২০২০
লেফটেন্যান্ট জেনারেল রাজ শুক্লা, গত পয়লা মে আর্মি ট্রেনিং কমান্ডের  দায়িত্বভার গ্রহণ করেছেন।
খাদাকওয়াসলা–র ন্যাশনাল ডিফেন্স অ্যাকাডেমি এবং দেরাদুনের ইন্ডিয়ান মিলিটারি অ্যাকাডেমির স্নাতক, লেফটেন্যান্ট জেনারেল রাজ শুক্লা ১৯৮২-র ডিসেম্বরে আর্টিলিয়ারি রেজিমেন্টে কাজ শুরু করেন। ৪ দশকের কর্মজীবনে তিনি পূর্বাঞ্চল, মরুভূমি, জঙ্গি মোকাবিলা, উপত্যাকার নিয়ন্ত্রণরেখা এবং পশ্চিম সীমান্তে বিভিন্ন দায়িত্ব সামলেছেন।
লেফটেন্যান্ট জেনারেল রাজ শুক্লা, ওয়েলিংটনের ডিফেন্স সার্ভিস স্টাফ কলেজ, সেকেন্দ্রাবাদের দ্য কলেজ অফ ডিফেন্স ম্যানেজমেন্ট এবং নতুন দিল্লির ন্যাশনাল ডিফেন্স কলেজের প্রাক্তনী। তিনি সেনাবাহিনীর সদরদপ্তরে মিলিটারী অপারেশন ডিরেক্টরেটের পরিকল্পনার দায়িত্বে ছিলেন। ভারতীয় সেনাবাহিনীর প্রশিক্ষণ কেন্দ্র, দ্য আর্মি ওয়ার কলেজের গুরুত্বপূর্ণ পদের দায়িত্বও তিনি পালন করেছেন।
(CG/CB/SFS
অসামরিকবিমানপরিবহণমন্ত্রক
বিসিসিআই-কে ড্রোন ব্যবহারের অনুমতি
নতুন দিল্লি, ৮ ফেব্রুয়ারি, ২০২১
কেন্দ্রীয় অসামরিক বিমান পরিবহন মন্ত্রক এবং ডাইরেক্টরেট জেনারেল অফ সিভিল এভিয়েশন শর্তসাপেক্ষে ভারতীয় ক্রিকেট নিয়ন্ত্রক সংস্থা বিসিসিআই-কে ২০২১ সালে ক্রিকেট মরশুমে লাইভ সিনেমাটোগ্রাফির জন্য ড্রোন ব্যবহারের ছাড়পত্র দিয়েছে।
অসামরিক বিমান পরিবহন মন্ত্রকের যুগ্ম সচিব শ্রী আম্বার দুবে জানিয়েছেন, ড্রোন ব্যবস্থাপনা আমাদের দেশে দ্রুত বিকশিত হচ্ছে। এর ব্যবহার কৃষি, খনি, স্বাস্থ্য পরিষেবা এবং দূর্যোগ মোকাবিলা থেকে শুরু করে খেলাধুলা এবং বিনোদন জগতে প্রসারিত হচ্ছে। ভারত সরকার বাণিজ্যিকভাবে ড্রোনের ব্যবহারকে উৎসাহিত করতে বিসিসিআই-কে এই অনুমতি প্রদান করেছে।
ড্রোন বিধি ২০২১, আইনমন্ত্রকের সাথে আলোচনার জন্য চূড়ান্ত পর্যায়ে রয়েছে।২০২১ সালের মার্চের মধ্যে অনুমোদন গুলি পাওয়া যাবে বলে তিনি মন্তব্য করেন।
ক্রিকেট মরশুম ২০২১-এ লাইভ এরিয়াল ফ্লেমিং এর জন্য রিমোটলি পাইলটেড এয়ারক্রাফট সিস্টেম ব্যবহারের ক্ষেত্রে বিসিসিআই এবং মেসার্স কোজদিচের শর্ত এবং সীমাবদ্ধতার কথা উল্লেখ করা হয়েছে।
শিল্পওবাণিজ্যমন্ত্রক
বিশেষ অর্থনৈতিক অঞ্চলের প্রস্তাব রূপায়ণ নিয়ে কেন্দ্রীয় বাণিজ্য ও শিল্প মন্ত্রীর পর্যালোচনা বৈঠক
নয়াদিল্লি, ১০ জানুয়ারি, ২০২০
কেন্দ্রীয় শিল্প, বাণিজ্য ও রেলমন্ত্রী শ্রী পীযূষ গোয়েল ভারতের বিশেষ অর্থনৈতিক অঞ্চলের নীতি নিয়ে বাবা কল্যাণীর প্রতিবেদনে বাকি থাকা প্রস্তাব বাস্তবায়ন নিয়ে পর্যালোচনা বৈঠক করেছেন। নতুন দিল্লিতে বৃহস্পতিবার আয়োজিত এক বৈঠকে বাবা কল্যাণী গ্রুপের সদস্যরা ছাড়াও রাজস্ব, আইন সংক্রান্ত দপ্তর এবং আইন প্রতিষ্ঠানের প্রতিনিধিরা উপস্থিত ছিলেন।
বৈঠকে কেন্দ্রীয় বাণিজ্য ও শিল্পমন্ত্রী বিশেষ অর্থনৈতিক অঞ্চল নীতি পুনর্গঠন নিয়ে পর্যালোচনা করা হয়। একইসঙ্গে, রপ্তানি ক্ষেত্রে বিশ্বে ভারত যে সমস্যার সম্মুখীন হচ্ছে তা নিয়েও আলোচনা হয়। বিশ্ব বাজারের বর্তমান পরিস্থিতির পরিপ্রেক্ষিতে সহজে ব্যবসা করার সুযোগ-সুবিধা নিয়েও কথা হয়।
উল্লেখ্য, কেন্দ্রীয় শিল্প ও বাণিজ্য মন্ত্রক ভারতের বর্তমান অর্থনৈতিক অঞ্চলের নীতি পর্যালোচনা করার জন্য বাবা কল্যাণীর নেতৃত্বে একটি কমিটি গঠন করে। এই কমিটি ২০১৮ সালের নভেম্বর মাসে তার রিপোর্ট জমা করে। এই কমিটির মূল উদ্দেশ্য ছিল দেশের অর্থনৈতিক অঞ্চলের নীতি পর্যালোচনা, বিশেষ অর্থনৈতিক অঞ্চলে খালি জমির সঠিক ব্যবহার, উপকূলীয় অর্থনৈতিক অঞ্চল, দিল্লি-মুম্বাই শিল্প করিডর, ন্যাশনাল ইন্ডাস্ট্রিয়াল ম্যানুফ্যাকচারিং জোন, ফুড অ্যান্ড টেক্সটাইল পার্কের মতো সরকারি প্রকল্পের সঠিক রূপায়ণ করা।
২০২৫ সালের মধ্যে ভারতের অর্থনীতিকে ৫ লক্ষ কোটি মার্কিন ডলারে নিয়ে যাওয়ার লক্ষ্য নিয়েছে সরকার। ২০২২ সালের মধ্যে ১০ কোটি কর্মসংস্থানের লক্ষ্য নেওয়া হয়েছে। একইসঙ্গে, ২০২৫ সালের মধ্যে উৎপাদন মূল্য ১২০ কোটিতে নিয়ে যাওয়ার পরিকল্পনা নিয়েছে সরকার। এই লক্ষ্য পূরণে সরকার সময়মতো উপযুক্ত নীতি গ্রহণ করে চলেছে।
CG/SS/DM
(Visitor Counter : 126
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য ও পরিবার কল্যাণ এবং রসায়ন ও সার মন্ত্রী ডাঃ মনসুখ মান্ডভিয়ার পশ্চিমবঙ্গের পানিহাটিতে নাইপারের দ্বিতীয় ক্যাম্পাসের ভিত্তিপ্রস্তর স্থাপন
কলকাতা, ২৫ আগস্ট, ২০২৩
কেন্দ্রীয় স্বাস্থ্য ও পরিবার কল্যাণ এবং রসায়ন ও সার মন্ত্রী ডাঃ মনসুখ মান্ডভিয়ার পশ্চিমবঙ্গের পানিহাটিতে ন্যাশনাল ইন্সটিটিউট অফ ফার্মাসিউটিক্যাল এডুকেশন অ্যান্ড রিসার্চ -এর দ্বিতীয় ক্যাম্পাসে ভিত্তিপ্রস্তর স্থাপন করেছেন।
আজ এই উপলক্ষে আয়োজিত অনুষ্ঠানে ডাঃ মান্ডভিয়া নাইপারের সকল ছাত্রছাত্রী, শিক্ষক-শিক্ষিকা এবং উপস্থিত সংবাদ মাধ্যমের প্রতিনিধিদের শুভেচ্ছা জানান। তিনি বলেন, পানিহাটিতে নাইপার কলকাতার স্থায়ী ক্যাম্পাস গড়ে তুলতে ৭৮ কোটি টাকা ব্যয় হবে। এই কেন্দ্রটিকে উৎকর্ষ কেন্দ্র হিসেবে গড়ে তোলার জন্য ১০০ কোটি টাকা বরাদ্দ করা হয়েছে। ভারতে ওষুধ শিল্পের দক্ষতার প্রসঙ্গ উল্লেখ করে তিনি বলেন, সারা বিশ্বের এক চতুর্থাংশ ওষুধ ভারতে উৎপাদিত হয়। প্রধানমন্ত্রী শ্রী নরেন্দ্র মোদী ৮ হাজার অতিক্ষুদ্র, ক্ষুদ্র ও মাঝারি শিল্পোদ্যোগ ওষুধ উৎপাদন সংস্থাকে গবেষণা ও উদ্ভাবনের কাজে সহায়তার সিদ্ধান্ত নিয়েছেন। তাই ওষুধ উৎপাদন মন্ত্রক দেশের প্রতিটি নাইপারকে বিভিন্ন ক্ষেত্রে উৎকর্ষ কেন্দ্র হিসেবে গড়ে তুলবে। এছাড়াও শিল্প জগতের সঙ্গে শিক্ষা কেন্দ্রের ব্যবধান দূর করতে নাইপার বেসরকারী প্রতিষ্ঠানগুলিকে তাদের প্রতিষ্ঠানে গবেষণার সুযোগ দেবে। বিভিন্ন উদ্ভাবনমূলক কাজকর্মে উৎসাহ দেওয়ার জন্য ১৫০টি উদ্ভাবনকে দেড়শো কোটি টাকা দেওয়ার ঘোষণা করেন তিনি।
মন্ত্রী জানান কোভিড অতিমারীর সময় প্রধানমন্ত্রী এবং তিনি বিশ্বের বিভিন্ন দেশের নেতৃবৃন্দের সঙ্গে কথা বলেছেন। সেইসব দেশের পক্ষ থেকে জানানো হয়েছে তাঁরা ভারতে তৈরি ওষুধের ওপর নির্ভরশীল। সেই সময়কালে ভারত কোনো ওষুধের দাম বাড়ায়নি। এভাবেই সারা পৃথিবীর কাছে ভারত আস্থার এক প্রতীক হয়ে উঠেছে। এই অর্জিত আস্থাকে রক্ষা করার জন্য সব ধরণের ব্যবস্থা নেওয়া হয়েছে।
নাইপার কলকাতার নির্দেশক অধ্যাপক ভি রবিচন্দিরণ অনুষ্ঠানে উপস্থিত বিশিষ্টজনেদের স্বাগত জানান এবং বিভিন্ন ক্ষেত্রে এই প্রতিষ্ঠানের খতিয়ান তুলে ধরেন। তিনি জানান, মানুষের কাছে সস্তায় ওষুধ পৌঁছে দিতে তাঁরা সেন্টার ফর মেরিন থেরাপিউটিক্স এবং জটিল অসুখের জন্য বিশেষ ধরনের থেরাপি কেন্দ্র গড়ে তুলবেন। এছাড়াও ফ্লো রিয়েক্টর কেন্দ্রও গড়ে তোলা হবে। এর জন্য কেন্দ্রীয় ওষুধ উৎপাদন দপ্তর ১০০ কোটি টাকার সহায়তা করবে।
নাইপার :
একটি জাতীয় প্রতিষ্ঠান হিসেবে নাইপার ওষুধ উৎপাদন বিজ্ঞানে গবেষণা ও উচ্চশিক্ষার কেন্দ্র হিসেবে গড়ে উঠেছে। কেন্দ্রীয় সরকার একে জাতীয় স্তরে একটি গুরুত্বপূর্ণ প্রতিষ্ঠান হিসেবে ঘোষণা করেছে। কেন্দ্রীয় রসায়ন ও সার মন্ত্রক ২০০৭ সালে কলকাতায় নাইপারের কেন্দ্র গড়ে তোলে। এই কেন্দ্রটি ওষুধ উৎপাদন বিজ্ঞানে উচ্চতর শিক্ষা, গবেষণা ও উন্নয়নে সাহায্য করবে। কলকাতার এই কেন্দ্রের সুযোগ-সুবিধা আরও বাড়ানোর জন্য উত্তর শহরতলিতে দ্বিতীয় কেন্দ্র গড়ে তোলা হবে।
AC/CB/NS
(Visitor Counter : 89
বস্ত্রমন্ত্রক
বস্ত্রমন্ত্রকের উদ্যোগে পাটচাষীদের জন্য শংসায়িত পাটবীজের সর্বোত্তম ব্যবহার নিশ্চিত করার লক্ষ্যে জনসংযোগ সচেতনতামূলক কর্মসূচি শুরু হতে চলেছে
কলকাতা, ২৮শে ফেব্রুয়ারি, ২০২১
কেন্দ্রীয় বস্ত্র মন্ত্রালয়ের তত্ত্বাবধানে, জুট কর্পোরেশন অফ ইন্ডিয়া  পশ্চিমবঙ্গের এগারোটি জেলায় ৫ থেকে ৩১শে মার্চ, ২০২১ পর্যন্ত শংসায়িত বীজ বন্টন এবং কৃষিক্ষেত্রের সচেতনতার জন্য মোট ৭0টি শিবির করবে। এই জেলাগুলি হল কোচবিহার, আলিপুরদুয়ার, জলপাইগুড়ি, উত্তরদিনাজপুর, মালদা, মুর্শিদাবাদ, নদিয়া, পূর্ববর্ধমান, উত্তর২৪পরগনা, হুগলি এবং পূর্বমেদিনীপুর। বস্ত্রমন্ত্রী শ্রীমতী স্মৃতি জুবিন ইরানী ১৫ তারিখে শংসায়িত বীজ বিতরণের প্রকল্পের উদ্বোধন করেছিলেন।
বাজারে নকল পাটবীজের ঝুঁকি মোকাবিলায় ভারত সরকার উচ্চ ফলনের শংসায়িত বীজ পেতে যাতে কোন সমস্যা না হয় তার জন্য নানা পদক্ষেপ নিয়েছে। বস্ত্রমন্ত্রকের আওতাধীন জুট কর্পোরেশন অফ ইন্ডিয়া ,জাতীয় বীজ কর্পোরেশনের সঙ্গে ১০০০ মেট্রিকটন জেআরও -২০৪ জাতের শংসায়িত পাটবীজের বন্টনের জন্য একটি সমঝোতা স্বাক্ষর করেছে। মার্চ মাসের প্রথম দিক থেকে শুরু করে সমস্ত পাট উৎপাদনকারী রাজ্যগুলিতে বাণিজ্যিকভাবে বিতরণ করা হবে। শংসায়িত বীজের গুণমান ও প্রাপ্যতা সম্পর্কে পাটচাষীদের সচেতন করতে এই সচেতনতা শিবিরগুলি পরিচালনা করা হবে। দেশের মোট বার্ষিক পাট বীজের চাহিদার  প্রায় ২২.৫% এই উদ্যোগের মাধ্যমে পূরণ হবে।
বাজারে অশংসায়িত বীজের জাতের তুলনায়, শংসায়িত বীজের ব্যবহারে ফলন ২০-২৫% বৃদ্ধি হবে বলে ধারণা করা হচ্ছে।পাটচাষীদের ভাল ফলনের জন্য কেবলমাত্র শংসায়িত বীজ ব্যবহার করার পরামর্শ দেওয়া হয়েছে। শংসায়িত পাটবীজ জেসিআইএর সচেতনতা শিবির, ক্রয় কেন্দ্রগুলির পাশাপাশি বীজের খুচরো দোকানগুলি থেকেও পাওয়া যাবে।
প্রতিরক্ষামন্ত্রক
ভারতীয় বিমান বাহিনীর হাতে তুলে দেওয়া হলো তেজস এফ ও সি যুদ্ধ বিমান
নতুন দিল্লী, ২৭শে মে, ২০২০
ভারতীয় বিমান বাহিনীর ১৮ নম্বর স্কোয়াড্রনের হাতে গত বুধবার তেজস এম কে-1 এফ ও সি যুদ্ধ বিমান তুলে দেওয়া হয়েছে। বিমান বাহিনীর দক্ষতা বাড়াতে "ফ্লাইং বুলেট" নামে পরিচিত এই সামরিক বিমান সুলুর বিমান ঘাঁটিতে নিয়ে যাওয়া হয়েছে। ভারতীয় বিমান বাহিনীর এটিই প্রথম স্কোয়াড্রন যেখানে এই সামরিক বিমান সামিল করা হল। ভারতে নির্মিত সামরিক বিমান কর্মসূচীর অধীনে এই বিমান এক নতুন গুরুত্বপূর্ণ মাইলফলক অতিক্রম করলো। মেক ইন ইন্ডিয়া কর্মসূচীকে তুলে ধরতে এটি একটি গুরুত্বপূর্ণ পদক্ষেপ। তেজস এম কে-1 এফ ও সি সামরিক যুদ্ধ বিমানে রয়েছে একটি ইঞ্জিন,হাল্কা ওজনের,অনেক উঁচুতে উড়তে সক্ষম,সব পরিবেশে,সব রকম ভাবে লড়াই তে সক্ষম।
স্কোয়াড্রন টির হাতে সামরিক বিমানটি তুলে দেওয়ার অনুষ্ঠানে উপস্থিত ছিলেন চিফ অফ দ্য এয়ার ষ্টাফএয়ার চিফ মার্শাল আর কে এস ভাদুরিয়া, এয়ার অফিসার কমান্ডিং ইং চিফ অফ দ্য সাউদার্ন এয়ার কমান্ড, এয়ার মার্শাল অমিত তেওয়ারি এবং ১৮ স্কোয়াডনের কমোডোর কমান্ডান্ট এয়ার মার্শাল টি ডি জোসেফ, হ্যালের মুখ্য মহা নির্দেশক শ্রী আর মাধাবন, পি জি ডি  এবং এরনটিক্যাল ডেভলপমেন্ট এজেন্সির নির্দেশক ড:গিরীশ এস দেওধর প্রমুখ।সুলুর বিমান ঘাঁটির এই অনুষ্ঠানে কর্মীদের উদ্দেশে ভাষণে চিফ অফ দ্য এয়ার ষ্টাফ তাদের উদ্যোগকে অভিনন্দন জানান। পাশাপাশি তিনি অভিনন্দন জানান হ্যালের সভাপতি, এ ডি এ, ডি আর ডি ওর গবেষণাগার গুলিকে, ডি পি এস ইউ গুলি, এম এস এম ই গুলি সহ সংশ্লিষ্ট সব পক্ষকে যারা এই বিমান নির্মাণে সহযোগিতা করে নতুন দিগন্ত উন্মোচিত করেছে।
এই অনুষ্ঠানে হ্যাল সি এম ডির পক্ষ থেকে তেজস এফ ও সি বিমানের নানান তথ্য ও নথিপত্র চিফ অফ এয়ার স্টাফের সামনে তুলে ধরা হয়। পরে সি এ এস, এই নথিপত্র ১৮ নম্বর স্কোয়াড্রনের কমান্ডিং অফিসার গ্রুপ ক্যাপ্টেন মনীশ তোলানির হাতে তুলে দেন।অনুষ্ঠানটি শুরু হয় বর্ণাঢ্য কুচকাওয়াজের মাধ্যমে। সাজানো হয় হেলিকপ্টার MI 17, V5 এবং ALH, An-32 পরিবহন বিমাং এবং তেজস Mk1 সামরিক বিমান দিয়ে।
১৯৬৫ সালের ১৫ই এপ্রিলে আম্বালায় ১৮ নম্বর স্কোয়াডন টি তাদের কাজ শুরু করে ফল্যান্ড জিন্যাট যুদ্ধ বিমানকে সঙ্গী করে। ১৯৭১ সালের ভারত পাক যুদ্ধে এই স্কোয়াডন থেকেই পরমবীর চক্র পদক পান ফ্লাইং অফিসার নির্মল জীৎ সিংহ শেখন। হ্যাল নির্মিত দুটি যুদ্ধ বিমান অজয় এবং তেজস এই স্কোয়াডনের হাতে রয়েছে। বহু বছর ধরে এই স্কোয়াডেন একাধিক বিমান ঘাঁটি থেকে মিগ-27 ML যুদ্ধ বিমান পরিচালনা করেছে।
স্কোয়াড্রনের হাতে বিমানটি তুলে দেওয়ার আগে চিফ অর এয়ার ষ্টাফ আর কে এস ভাদুরিয়া তেজস MK 1 যুদ্ধ বিমানে স্বল্প সময়ের জন্য উড়ানে অংশ নেন।
(CG/PPM
প্রতিরক্ষামন্ত্রক
কার্গিল বিজয় দিবসের ২০তম বার্ষিকী উদযাপন উপলক্ষে জাতীয় যুদ্ধ স্মারকে শহীদদের প্রতি শ্রদ্ধা জানালেন প্রতিরক্ষা মন্ত্রী শ্রী রাজনাথ সিং
নয়াদিল্লি, ২৬ জুলাই, ২০১৯
প্রতিরক্ষা মন্ত্রী শ্রী রাজনাথ সিং আজ কার্গিল বিজয় দিবসের ২০তম বার্ষিকী উদযাপন উপলক্ষে নতুন দিল্লিতে জাতীয় যুদ্ধ স্মারকে আয়োজিত এক অনুষ্ঠানে শহীদদের প্রতি শ্রদ্ধা জানান।
জাতীয় যুদ্ধ স্মারকে ভিজিটর্স বুকে প্রতিরক্ষা মন্ত্রী লেখেন ‘ভারতের সম্মান, মর্যাদা ও গর্বের জন্য কার্গিল যুদ্ধে যাঁরা জীবনদান করেছেন, সেইসব বীর সেনাদের শ্রদ্ধা জানাই। এই সেনানীদের বীরত্ব ও আত্মবলিদান প্রত্যেক ভারতবাসীর কাছে প্রেরণাদায়ক। কার্গিল বিজয় দিবসের ২০তম বার্ষিকীতে আমরা শপথ নিই যে, দেশের সম্মানে সর্বোচ্চ আত্মত্যাগকারী সৈনিকদের কৃতজ্ঞ জাতি কখনও বিস্মৃত হবে না’।
অনুষ্ঠানে উপস্থিত প্রতিরক্ষা প্রতিমন্ত্রী শ্রী শ্রীপাদ যশো নায়েক, উপ-সেনাপ্রধান লেঃজেঃ দেবরাজ আনবু, উপ-নৌসেনা প্রধান ভাইস অ্যাডমিরাল জি অশোক কুমার এবং উপ-বায়ুসেনা প্রধান এয়ার মার্শাল রাকেশ কুমার সিং জাতীয় যুদ্ধ স্মারকে ‘অপারেশন বিজয়’ – এর বীর সেনানীদের অদম্য সাহসিকতা, বীরত্ব ও আত্মত্যাগের প্রতি শ্রদ্ধা জানান।
উল্লেখ করা যেতে পারে, নিয়ন্ত্রণরেখা বরাবর পশ্চিমে জোজিলা থেকে পূর্বে তুরটক পর্যন্ত অত্যন্ত প্রতিকূল পার্বত্য এলাকায় ১৯৯৯ সালের মে-জুলাই মাসে ভারত ও পাকিস্তানের মধ্যে কার্গিল যুদ্ধ হয়েছিল। পাকিস্তানী বাহিনীর অনুপ্রবেশ, খালি পড়ে থাকা পর্বত শিখর জোর করে দখল, ভারতের জাতীয় মহাসড়কে নজরদারি ও ভীতি প্রদর্শনের পাশাপাশি, দেশের ভৌগোলিক অখন্ডতা লঙ্ঘন করার ফলেই এই যুদ্ধ হয়েছিল। ভারতীয় সেনাবাহিনীর যোদ্ধারা কাশ্মীরের দ্রাস, কাকসার, বাতালিক ও তুরটক সেক্টরে সমুদ্র পৃষ্ঠ থেকে ১২ হাজার ফুটের বেশি উচ্চতায় অসম্ভব মানসিক দৃঢ়তা ও আত্মসংযমের নিদর্শন রেখে ঐতিহাসিক যুদ্ধের মুখোমুখী হয়েছিলেন। এই যুদ্ধে ভারতীয় বিমান বাহিনীও গুরুত্বপূর্ণ ভূমিকা পালন করেছিল।
CG/BD/SB
(Visitor Counter : 270
সংস্কৃতিমন্ত্রক
মঙ্গোলিয়া থেকে ফেরত আসা ভগবান বুদ্ধের পবিত্র কপিলাবস্তু অবশেষ গ্রহণ করলেন কেন্দ্রীয় মন্ত্রী শ্রী অর্জুন রাম মেঘওয়াল
নয়াদিল্লি, ২৭ জুন, ২০২২
মঙ্গোলিয়ার বুদ্ধ পূর্ণিমা উপলক্ষ্যে সেদেশের গনদন বৌদ্ধ মঠ চত্ত্বরে বতসাগণ মন্দিরে ১২ দিন প্রদর্শণের পর ভগবান বুদ্ধের চারটি পবিত্র অবশেষ ভারতে ফিরিয়ে আনা হয়েছে। কেন্দ্রীয় মন্ত্রী শ্রী অর্জুন মেঘওয়াল আজ গাজিয়াবাদে পবিত্র এই অবশেষগুলি গ্রহণ করেন। উল্লেখ করা যেতে পারে, মঙ্গোলিয়াবাসীর দাবি মেনে পবিত্র এই চারটি অবশেষের প্রদর্শনী কয়েকদিন বাড়ানো হয়েছিল।
গনদন বৌদ্ধ মঠে ১২ দিনের এই প্রদর্শনীতে সেদেশের রাষ্ট্রপতি, সংসদের স্পিকার, সেদেশের বিদেশ মন্ত্রী, সংস্কৃতি মন্ত্রী, পর্যটন মন্ত্রী ও শক্তিমন্ত্রী সহ ২০ জনের বেশি সাংসদ পবিত্র অবশেষগুলি প্রত্যক্ষ্য করেন এবং শ্রদ্ধা জানান। এমনকি, মঙ্গোলিয়ার ১০০টির বেশি বৌদ্ধ মঠের অধ্যক্ষরা ছাড়াও হাজার হাজার মানুষ পবিত্র অবশেষগুলি দেখতে এসে শ্রদ্ধা জানান। প্রদর্শনীর শেষ দিনে সেদেশের অভ্যন্তরীণ সংস্কৃতি মন্ত্রী উপস্থিত ছিলেন।
প্রদর্শনীর প্রথম দিন  প্রায় ১৮-২০ হাজার পূজারী পবিত্র বৌদ্ধ অবশেষগুলির প্রতি তাঁদের শ্রদ্ধা নিবেদন করেন। প্রতিদিন গড়ে প্রায় ৫-৬ হাজার উপাসক পবিত্র অবশেষগুলি দেখতে প্রদর্শনীতে আসেন। অবশ্য ছুটির দিনগুলিতে প্রায় ৯-১০ হাজার মানুষ প্রদর্শনীতে উপস্থিত হন। প্রদর্শনীর শেষ দিন প্রায় ১৮ হাজার পূণ্যার্থী গনদন বৌদ্ধ মঠে উপস্থিত হয়ে পবিত্র অবশেষগুলির প্রতি সম্মান জ্ঞাপন করেন।
এই পবিত্র বৌদ্ধ অবশেষগুলি কপিলাবস্তু অবশেষ নামে সুপরিচিত। ১৮৯৮ সালে বিহারের যে জায়গা থেকে ওই প্রত্নতাত্ত্বিক নিদর্শনগুলি পাওয়া যায়, প্রাচীন কপিলাবস্তু নগর সেখানেই ছিল বলে বিশেষজ্ঞদের ধারণা। তাই প্রাচীন কপিলাবস্তু শহরের নামে এই নামকরণ। মঙ্গোলিয়ায় প্রদর্শনীর জন্য নিয়ে যাওয়া এই পবিত্র অবশেষগুলিকে রাষ্ট্রীয় অতিথির মর্যাদা দেওয়া হয়। দিল্লির জাতীয় সংগ্রহালয়ে যেভাবে সংরক্ষণ করা হয়ে থাকে, ঠিক একই ধরণের নিয়ন্ত্রিত আবহাওয়ায় সেগুলি মঙ্গোলিয়াতেও রাখা হয়েছিল।
উল্লেখ করা যেতে পারে, প্রথম ভারতীয় প্রধানমন্ত্রী হিসেবে ২০১৫তে শ্রী নরেন্দ্র মোদী যখন মঙ্গোলিয়া সফরে গিয়ে গনদন বৌদ্ধ মঠ পরিদর্শন করেন তখন তিনি হাম্বা লামাকে একটি বোধি বৃক্ষের চারা উপহার দিয়েছিলেন। দুই দেশের মধ্যে বহু শতাব্দী প্রাচীন বৌদ্ধ-সম্পর্কের কথা উল্লেখ করে শ্রী মোদী ভারত ও মঙ্গোলিয়াকে আধ্যাত্মিক প্রতিবেশী হিসেবেও উল্লেখ করেন।
PG/BD/NS
(Visitor Counter : 119
প্রধানমন্ত্রীরদপ্তর
বাঠুকাম্মা উপলক্ষে তেলেঙ্গানার নারীশক্তি সহ সকলকে প্রধানমন্ত্রীর শুভেচ্ছা
নয়াদিল্লি, ২৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী পবিত্র বাঠুকাম্মা উপলক্ষে তেলেঙ্গানার নারীশক্তি সহ সকলকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“পবিত্র বাঠুকাম্মা উপলক্ষে তেলেঙ্গানার নারীশক্তি সহ সকলকে শুভেচ্ছা জানাই। এই উৎসব প্রকৃতির সঙ্গে আমাদের যোগাযোগ নিবিড় করে তুলুক এবং ফুলের প্রতি আগ্রহ আরও বৃদ্ধি করুক।”
PG/CB/ NS
(
সারওরসায়নমন্ত্রক
সার উৎপাদনে ভারতকে আত্মনির্ভর করে তোলার জন্য শ্রী মনসুখ মান্ডভিয়া একটি পর্যালোচনা বৈঠক করেছেন
নয়াদিল্লী, ১৩ জুলাই, ২০২১
কেন্দ্রীয় সার ও রসায়ন মন্ত্রী শ্রী মনসুখ মান্ডভিয়া সার উৎপাদনে ভারতকে আত্মনির্ভর করে তোলার জন্য সার দপ্তরের বিভিন্ন উদ্যোগের পর্যালোচনা বৈঠক করেছেন। বৈঠকে দপ্তরের প্রতিমন্ত্রী শ্রী ভাগওয়ানথ খুবা, দপ্তরের সচিব শ্রী আর কে চর্তুবেদী সহ মন্ত্রকের উচ্চপদস্থ আধিকারিকরা উপস্থিত ছিলেন।
শ্রী মান্ডভিয়া জানান, রামাগুন্ডম কারখানার কাজ শুরু হয়ে গেলে ১২ লক্ষ ৭০ হাজার মেট্রিক টন ইউরিয়া সার দেশে প্রতি বছর উৎপন্ন হবে। এর ফলে ইউরিয়া উৎপাদনে প্রধানমন্ত্রীর আত্মনির্ভর ভারত অভিযানের পথে একধাপ এগোনো যাবে। এই প্রকল্পের কাজ শুরু হলে কৃষকরা যেমন সহজেই সার পাবেন পাশাপাশি দেশে খাদ্য সুরক্ষা নিশ্চিত হবে। এছাড়াও এই প্রকল্পের ফলে সড়ক, রেল, অনুসারী শিল্প সহ বিভিন্ন ক্ষেত্রে উন্নয়ন হবে।
মন্ত্রী আরও জানিয়েছেন, বাজার উন্নয়ন সহায়তায় মুক্ত নীতি আনার জন্য সরকার বিকল্প সারের কথা বিবেচনা করছে। আগে এই নীতি শুধুমাত্র শহরাঞ্চলে কমপোস্ট সারের ক্ষেত্রে সীমাবদ্ধ ছিল। কিন্তু বর্তমানে জৈব গ্যাস, পরিবেশ বান্ধব সার, গ্রামাঞ্চলে কমপোস্ট এবং কঠিন ও তরল কর্দমাক্ত জিনিসের মাধ্যমে সার তৈরির প্রক্রিয়াকে উৎসাহিত করতে এই প্রকল্প সাহায্য করবে। এর ফলে কেন্দ্রের স্বচ্ছ ভারত অভিযানে গতি আসবে। মন্ত্রী এই প্রসঙ্গে পশ্চিমবঙ্গের দুর্গাপুরে ম্যাটিস্ক সার কারখানার উৎপাদন শুরুর প্রসঙ্গটি জানান, যেখানে ১২ লক্ষ ৭০ হাজার মেট্রিক টন সার উৎপন্ন হবে।
CG/CB /NS
(Visitor Counter : 115
প্রধানমন্ত্রীরদপ্তর
দেশের উন্নয়ন জড়িত রয়েছে যোগাযোগ ব্যবস্থার সঙ্গে এবং আমরা একে সবচেয়ে বেশি গুরুত্ব দিই : প্রধানমন্ত্রী
নয়াদিল্লি, ২৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী খাজানি বিধানসভা কেন্দ্রের বেলঘাট থেকে শিকড়িগঞ্জ পর্যন্ত ৮ কিলোমিটার রাস্তা সম্প্রসারিত হওয়ায় সেখানকার জনগণকে অভিনন্দন জানিয়েছেন। সন্ত কবীর নগরের সাংসদ শ্রী প্রবীন নিশাদ-এর এই রাস্তার সম্প্রসারণের বিষয়ে করা এক ট্যুইটের জবাবে প্রধানমন্ত্রী এই মন্তব্য করেন। সাসংদ শ্রী প্রবীন নিশাদ এই রাস্তার সম্প্রসারণের বিষয়টি জানান।
প্রধানমন্ত্রী বলেন, দেশের উন্নয়ন যোগাযোগ ব্যবস্থার সঙ্গে জড়িত এবং আমরা একে সবচেয়ে বেশি প্রাধান্য দিই।
প্রধানমন্ত্রী তাঁর ট্যুইটে বলেন;
“অনেক-অনেক অভিনন্দন। যোগাযোগ ব্যবস্থার উন্নয়নেই দেশের সমৃদ্ধি জড়িত এবং আমরা একে সবচেয়ে বেশি গুরুত্ব দিই।”
PG/PM/ NS
(